ai4bharat/Pralekha huggingface dataset:
وزارت دفاع
وائس ایڈمرل اے بی سنگھ، ایف او سی-اِن-چیف ای این سی نے آندھرا پردیش کے گورنر جناب بسوا بھوشن ہری چندن اور آندھرا پردیش کے وزیر اعلیٰ جناب وائی ایس جگن موہن ریڈی سے ملاقات کی
وائس ایڈمرل اجندر بہادر سنگھ ، اے وی ایس ایم، وی ایس ایم فلیگ آفیسر کمانڈنگ-اِن-چیف مشرقی نیول کمانڈنے 24 مارچ 2021ء کو آندھرا پردیش کے گورنر جناب بسوا بھوشن ہری چندن سے راج بھون اور ریاست کے وزیر اعلیٰ جناب وائی ایس جگن موہن ریڈی سے وجے واڑا کے سی ایم کیمپ ہاؤس میں ملاقات کی۔ وائس ایڈمرل اے بی سنگھ کا یکم مارچ 2021ء کو ایف او سی –انچارج کے طورپر عہدہ سنبھالنے کے بعد وجے واڑا کا یہ پہلا سفر تھا۔
کمانڈنگ اِن چیف نے گورنر اور وزیر اعلیٰ کو مشرقی سمندری ساحل پر سمندری سیکورٹی کی اُبھرتی چنوتیوں سے نمٹنے کےلئے ہندوستانی بحریہ کے ذریعہ کی گئی متعدد پہل کے بارے میں معلومات فراہم کی۔کمانڈ نگ ان چیف نے 1971ء کی جنگ میں فتح ، جس سے بنگلہ دیش آزاد ہو اتھا، جشن منانے کےلئے مسلح افواج کے ذریعے سورنم وجے ورش اور بھارت کی آزادی کے75سال پورے ہونے پر آزادی کا امرت مہوتسو منانے کےلئے ہندوستانی بحریہ کے ذریعے بنائے جارہے منصوبے کے بارے میں بھی بتایا۔2022ء کی ابتداء میں منعقد کی جانے والی آئندہ کثیر ملکی ’ملن‘ مشق اور پریسیڈینشیل فلیٹ ریویو پر بھی بات چیت کی گئی۔کمانڈنگ اِچ چیف نے آندھرا پردیش میں بحریہ کے ذریعے بنائے جارہے اہم پروجیکٹوں اور بنیادی ڈھانچوں کو بھی اجاگر کیا۔
بعد میں کمانڈنگ اِن چیف نے چیف سیکریٹری جناب آدتیہ ناتھ داس سے باہم ملاقات کی اور ہندوستانی بحریہ اور آندھرا پردیش کے مشترکہ مفادات کے اہم امور پر بات کی۔
وزیراعظم کا دفتر
وزیر اعظم نے جناب سکھویندر سنگھ سکھو کو ہماچل پردیش کے وزیر اعلیٰ کے طور پر حلف لینے پر مبارکباد پیش کی
وزیر اعظم جناب نریندر مودی نے جناب سکھویندر سنگھ سکھو کو ہماچل پردیش کے وزیر اعلیٰ کے طور پر حلف لینے پر مبارکباد پیش کی ہے۔
ایک ٹوئیٹ میں وزیر اعظم نے کہا؛
’’ہماچل پردیش کے وزیر اعلیٰ کے طور پر حلف لینے پر جناب سکھویندر سنگھ سکھو کو مبارکباد۔ میں ہماچل پردیش کی مزید ترقی کے لیے مرکز کی جانب سے تمام تر ممکنہ تعاون کی یقین دہانی کراتا ہوں۔‘‘
وزارات ثقافت
سال 2020 کے لیے گاندھی امن انعام کا اعلان کردیا گیا ہے
نئی دہلی ،22مارچ ،2021، سال 2020 کے لیے گاندھی امن انعام بنگ بندھو شیخ مجیب الرحمن کے لیے دیا جارہا ہے۔ گاندھی امن انعام ہر سال دیا جاتا ہے اس کی شروعات بھارت سرکار نے مہاتما گاندھی کے 125ویں یوم پیدائش کی یاد میں 1995 میں کی تھی۔ یہ ایوارڈ قومیت، نسل، زبان اور ذات پات یا جنس کی تفریق کے بغیر تمام افراد کو دیا جاسکتا ہے۔
گاندھی امن انعام کی جیوری کے صدر وزیر اعظم جناب نریندر مودی ہیں اور یہ دو سابق اہم شخصیات یعنی بھارت کے چیف جسٹس اور لوک سبھا میں سب سے بڑی اپوزیشن پارٹی کے لیڈر پر مشتمل ہوتی ہے۔ دو سرکردہ ارکان بھی جیوری کے ممبر ہوتے ہیں یعنی لوک سبھا کے اسپیکر جناب اوم برلا اور سلبھ انٹرنیشنل سوشل سروس آرگنائزیشن کے بانی جناب بندیشور پاٹھک۔
جیوری کی میٹنگ 19 مارچ 2021 کو ہوئی تھی اور سرگرم صلاح ومشورے کے بعد اتفاق رائے سے بنگ بندھو شیخ مجیب الرحمن کو عدم تشدد اور دیگر گاندھیائی طریقوں سے سماجی، اقتصادی اور سیاسی تبدیلی لانے میں ان کے سرکردہ رول کے اعتراف میں سال 2020 کے گاندھی امن انعام کے لیے منتخب کیا گیا۔
گذشتہ برسوں میں جن اہم شخصیات کو یہ انعام مل چکا ہے ان میں تنزانیہ کے سابق صدر ڈاکٹر جولیس نیریرے، وفاقی جمہوریہ جرمنی کے ڈاکٹر گرہارڈ فشر، راما کرشنا مشن، بابا آمٹے ، جنوبی افریقہ کے سابق صدر ڈاکٹر نیلسن منڈیلا، گرامین بینک آف بنگلہ دیش،جنوبی افریقہ کے آرچ بیشپ ڈیسمنڈٹوٹو، شری گاندھی پرساد بھٹ اور انڈین اسپیس ریسرچ آرگنائزیشن۔ حال ہی میں جنھیں یہ ایوارڈ دیا گیا ہے ان میں وویکانند کیندر، بھارت ، اکشیا پتر فاؤنڈیشن، بھارت اور سلبھ ا نٹرنیشنل ، ایکل ابھیان ٹرسٹ، بھارت  اور جناب یوہی سساکاوا، جاپان ۔
یہ ایوارڈ ایک کروڑ روپئے، ایک توصیف نامے، ایک تختی اور ایک خوبصورت روایتی دستی چیز/ ہینڈلوم کی کسی شے پر مشتمل ہوتا ہے۔
وزیر اعظم جناب نریندر مودی نے کہا ہے کہ بنگ بندھو انسانی حقوق اور آزادی کے علمبرار تھے اور وہ بھارتیوں کے لیے بھی ایک ہیرو کی حیثیت رکھتے ہیں۔ انھوں نے کہا کہ بنگ بندھو کے ورثے اور فیضان نے دونوں ملکوں کی میراث کو زیادہ جامع اور گہرا کردیاہے اور یہ کہ بنگ بندھو نے جو راستہ دکھایا تھا اس نے پچھلے عشرے میں دونوں ملکوں کے لیے شراکت داری، ترقی اور خوشحالی کی مضبوط بنیاد فراہم کی ہے۔
اب جب کہ بنگلہ دیش مجیب سال منا رہا ہے، بھارت کو بھی یہ فخر حاصل ہے کہ وہ بنگلہ دیش کی حکومت اور اس کے عوام کے ساتھ مشترکہ طور پر بنگ بندھو کی وراثت کو یاد کرے۔
گاندھی امن انعام کے ذریعے بنگلہ دیش کی آزادی کو فیضان بخشنے، بڑی جدوجہد کے بعد پیدا ہونے وا لی، قوم کو استحکام دینے، بھارت اور بنگلہ دیش کے درمیان قریبی اور برادرانہ تعلقات کی بنیاد رکھنے اور برصغیر ہند میں امن اور عدم تشدد کو فروغ دینے میں بنگ بندھو شیخ مجیب الرحمن کے شاندار اور بے مثال رول کوتسلیم کیا گیا ہے۔
محنت اور روزگار کی وزارت
حکومت بچہ مزدوری کے خاتمے کے لئے پُر عزم
نئی دہلی،27 نومبر : محنت اور روزگار کے وزیر مملکت  جناب سنتوش کمار گنگوار نے آج راجیہ سبھا میں ایک سوال کے تحریری جواب میں بتایا کہ بچہ مزدوری ، مختلف سماجی و اقتصادی مسائل جیسے غربت ، اقتصادی پسماندگی اور ناخواندگی کا نتیجہ ہے۔ بچہ مزدوری کے خاتمے کے لئے حکومت، ملک سے بچہ مزدوری کو ختم کرنے کے لئے پُر عزم ہے۔ حکومت نے بچہ مزدوری ایکٹ- 1986 میں ترمیم کی ہے اور چائلڈ ایکٹ ترمیمی ایکٹ-2016 پر عمل شروع ہو گیا ہے جس کا نفاذ یکم ستمبر 2016 کو عمل میں آیا تھا۔ یہ ترمیمی قانون14 سال سے کم عمر کے بچوں کو کسی بھی کام یا روزگار میں لگانے پر مکمل طور پر پابندی عائد کرتا ہے جبکہ 14 سے 18 سال کی عمر کےبچوں کے خطرناک پیشوں اور پروسیسیز میں کام کرنے کو ممنوع قرار دیتا ہے۔ اس قانون میں دی گئی تجاویز کے مطابق جو بھی آجر کسی بچے کو کام پر لگاتا ہے یا کسی بچے کو کام کرنے کی اجازت دیتا ہے تو وہ سزا کے لائق ہوگا۔ اور یہ سزا کم از کم 6 ماہ کی قید ہو سکتی ہے لیکن اس قید کو 2 برس تک بڑھایا جا سکتا ہے ، یا اس پر کم از کم 20 ہزار کا جرمانہ عائد کیا جا سکتا ہےاور اس میں توسیع کر کے 50 روپئے تک کا اضافہ کیا جا سکتا ہے، یا دیگر صورت میں جرمانہ اور قید دونوں سزائیں دی جا سکتی ہیں۔ اس کے علاوہ اگر کسی نو خیز عمر  کے بچوں کو کام پر رکھا جاتا ہے تو آجر کم از کم 6 ماہ کی قید کی سزا کا مرتکب ہوگا اور سزا کو دو سال کی مدت تک بڑھا یا جا سکتا ہے یا اس پر کم از کم 20 ہزا روپئے کا جرمانہ اور جرمانے کی رقم میں اضافہ کر کے 50 ہزار تک کیا جا سکتا ہے،یا دونوں سزائیں یعنی قید اور جرمانہ دونوں عائد کئے جا سکتے ہیں۔
ابتدا میں اس قانون کے نفاذ کی ذمہ داری ریاستی حکومت کی تھی ۔2018 میں ریاستی حکومتیں ؍ مرکز کے زیر انتظام علاقوں کے ذریعے موصولہ اطلاعات کے مطابق کل 338696 معائنے اور جانچ کئے گئے ۔ ان میں سے 1636 معاملے حکم عدولی کے سامنے آئے۔ ان میں سے 1168 معاملات کے خلاف مقدمے دائر کئے گئے ۔ سال 2018 کے دوران 690 معاملات میں سزا سنائی گئی ۔
پیٹرولیم اور قدرتی گیس کی وزارت
حکومت نے 2030 میں توانائی آمیزش میں قدرتی گیس کا حصہ 15 فیصد تک بڑھانے کا ہدف مقرر کیا ہے
پی این جی آر بی نے ملک بھر میں تقریباً 33,768 کلومیٹر لمبے قدرتی گیس پائپ لائن نیٹ ورک کی منظوری دی ہے
نئی دہلی:24؍مارچ2022: پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں مطلع کیا کہ حکومت نے توانائی آمیزش میں قدرتی گیس کے حصہ کو 2030 میں موجودہ 6.7 فیصد سے بڑھاکر 15 فیصد تک کرنے کا ہدف مقرر کیا ہے۔ اس سمت میں حکومت کی طرف سے اٹھائے گئے مختلف اقدامات میں نیشنل گیس گرڈ پائپ لائن کی توسیع، سٹی گیس ڈسٹری بیوشن  نیٹ ورک کی توسیع، رقیق قدرتی گیس  ٹرمینلز کا قیام، بغیر کسی زمرے میں کمپریسڈ نیچرل گیس  کو گھریلو گیس کو مختص کرنا، پائپڈ نیچرل گیس سی این جی  / پی این جی  شامل ہیں، جس سے ہائی پریشر/زیادہ درجہ حرارت والے علاقوں، گہرے پانی اور انتہائی گہرے پانی اور کوئلے سے پیدا ہونے والی گیس کی مارکیٹنگ اور قیمتوں کے تعین کی آزادی کے لئے پائیدار متبادل بائیو سی این جی وغیرہ کو فروغ دینے کے لیے سستی نقل و حمل اقدامات کی اجازت ملتی ہے۔
31دسمبر 2021 تک پی این جی آر بی نے ملک بھر میں تقریباً 33,768 کلومیٹر لمبائی کے قدرتی گیس پائپ لائن نیٹ ورک کی اجازت دی ہے۔ اس میں سے 20,334 کلومیٹر لمبی قدرتی گیس کی پائپ لائنیں بشمول اسپر لائنیں کام کر رہی ہیں اور مجموعی طور پر 15,194 کلومیٹر لمبی پائپ لائنیں تعمیر کے مختلف مراحل میں ہیں۔ آپریشنل پائپ لائنوں کی لمبائی 31.03.2019 کو 16,368 کلومیٹر سے بڑھ کر 31.12.2021 کو 20,334 کلومیٹر ہو گئی ہے۔
ملک میں سی جی ڈی نیٹ ورکس کی کوریج کو بڑھانے کے مقصد سے پیٹرولیم اینڈ نیچرل گیس ریگولیٹری بورڈ  نے ملک میں سی جی ڈی نیٹ ورک کی ترقی کے لیے 268 جی اے کی اجازت دی ہے۔ مزید برآں 21 جی اے کے لیے لیٹر آف انٹینٹ جاری کیے گئے ہیں۔ نیزپی این جی آر بی نے 6 جی ایس  میں سی جی ڈی نیٹ ورکس کی ترقی کے لیے11 اے سی جی ڈی بِڈنگ راؤنڈ شروع کیا ہے۔ اس کے بعد سی جی ڈی نیٹ ورک ممکنہ طور پر ملک کی 98 فیصد آبادی اور 88 فیصد جغرافیائی علاقوں کا احاطہ کرے گا۔ مختلف مجاز اداروں کی طرف سے قائم کردہ سی این جی اسٹیشنوں کی تعداد 31.03.2019 کو 1,742 سے بڑھ کر 31.01.2022 کو 3,878 ہو گئی ہے۔سی جی ڈی ا داروں کی طرف سے بچھائی جانے والی پائپ لائنیں بھی 31.01.2022 کو 1,61,992 انچ کلومیٹر سے بڑھ کر 3,52,961 انچ کلومیٹر ہو گئی ہیں۔
ریلوے کی وزارت
ریلوے نے تہواروں کے موسم میں مسافروں کو آرام دہ اور بخیر و بخوبی سفر کے لئے 2500 نئی گاڑیاں چلائیں
خصوصی گاڑیوں اور باقاعدہ سے چلنے والی گاڑیوں میں موجودہ کوچیز میں اضافہ کے علاوہ بڑے اسٹیشنوں پر مسافروں کی بھیڑ کے انتظام کا بھی نظم کیا گیا ہے
مسافروں کی حفاظت کے لئے اہم اسٹیشنوں اور گاڑیوں میں ریلوے پروٹیکشن فورس کے اضافی افسران و سپاہی تعینات کئے گئے ہیں
نئی دہلی، 25/اکتوبر ۔ ہندوستانی ریلوے کی جانب سے جاری موسم کے دوران مسافروں کو اہل خانہ کے ساتھ تہوار منانے کے لئے اپنے اپنے شہروں کے آرام دہ اور بخیر و خوبی سفر کی سہولت دستیاب کراکے تہوار کے موسم کی خوشیاں بانٹی جارہی ہے۔
ریلوے مسافروں کی سہولت کے لئے اور تہواروں کے موسم میں مسافروں کی اضافی بھیڑ کے انتظام و انصرام کے لئے ہندوستانی ریلوے کی جانب سے اس سال درگا پوجا سے کرسمس تک 200 نئی گاڑیوں کے جوڑے چلائے جارہے ہیں۔ علاوہ ازیں باقاعدگی سے چلنے والی گاڑیوں کے کوچیز میں بھی اضافہ کیا جارہا ہے تاکہ تہوار کے موسم کے دوران برتھ کی دستیابی کو یقینی بنایا جاسکے۔
اس سال ہندوستانی ریلوے کی جانب سے پورے ملک میں 200 خصوصی گاڑیوں کے جوڑوں کی شکل میں 2500 اضافی گاڑیاں چلائی جارہی ہیں۔ اس کے ساتھ ہی دہلی- پٹنہ، دہلی – کولکاتہ، دہلی – ممبئی، ممبئی – لکھنؤ، چنڈی گڑھ – گورکھپور، دہلی – چھپرا، ہاؤڑہ – کٹیہار اور ہری دوار – جبل پور جیسے بڑے اسٹیشنوں کے لئے تقریباً 2500 نئی خصوصی گاڑیاں چلائی جارہی ہیں۔
مزید برآں بڑے اسٹیشنوں پر ریلوے پروٹیکشن فورس کی نگرانی میں قطاریں لگوانے کے انتظام کے ذریعے بھیڑ بھاڑ کو بخیر و خوبی منظم کرنے کو یقینی بنائے جانے کے انتظامات کئے گئے ہیں، تاکہ غیر مخصوص  کوچوں میں مسافر بآسانی داخل ہوسکیں۔ اس کے ساتھ ہی ریلوے مسافروں کی سلامتی کو یقینی بنانے کے لئے بڑے ریلوے اسٹیشنوں پر ریلوے پروٹیکشن فورس کا اضافی عملہ تعینات کیا گیا ہے۔ یہی نہیں بلکہ مصروف شہروں کی اہم ریلوے کراسنگ پر انجینئرنگ اور سگنل و ٹیلی کمیونی کیشن محکمہ کی جانب سے اضافی حفاظتی عملہ کے انتظامات کئے گئے ہیں۔
اسٹیشنوں اور بڑے ریلوے کراسنگ گیٹ پر روشنی کے معقول انتظامات بھی کئے گئے ہیں تاکہ ریل اور سڑک کے صارفین سلامتی کے ساتھ سفر کرسکیں۔ مزیر برآں گاڑیوں کے بخیر و خوبی سفر کو یقینی بنانے کی خاطر ایمرجنسی ڈیوٹی پر مزید افسران تعینات کئے گئے ہیں اور ٹرین میں کسی بھی قسم کی رکاوٹ کی صورت میں شکایت کے تدارک کے لئے خصوصی عملہ تعینات کیا گیا ہے، تاکہ گاڑیوں کو ترجیحی بنیاد پر خدمات فراہم کرائی جاسکیں۔ گاڑیوں کی آمد و روانگی کے لئے باقاعدہ اعلانات کا باقاعدہ نظم کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
U-4769
(Visitor Counter : 39
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 197.84 کروڑسے تجاوزکرگئی
12سے14سال کے نو عمر افراد کو 3.68 کروڑ سے زیادہ ٹیکے لگائے گئے ہیں
بھارت میں سردست 1,09,568 مریض زیر علاج ہیں
گذشتہ 24 گھنٹوں میں 17,092 نئے معاملات درج کئے گئے
سردست شفایابی کی شرح 98.58 فیصد ہے
متاثرہ پائے جانے والے مریضوں کی ہفتہ واری شرح 3.56 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 197.84کروڑ  سے تجاوز کر گئی ہے۔ ملک بھر میں 2,57,98,020 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3.68 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,09,062
|
|
دوسری خوراک
|
|
1,00,66,992
|
|
احتیاطی خورک
|
|
57,27,435
|
|
صف اوّل کے کارکنان
|
|
پہلی خوراک
|
|
1,84,24,280
|
|
دوسری خوراک
|
|
1,76,28,543
|
|
احتیاطی خورک
|
|
1,03,73,513
|
|
12 سے 14 سال کی عمر کےنوعمر بچے
|
|
پہلی خوراک
|
|
3,68,29,621
|
|
دوسری خوراک
|
|
2,37,81,477
|
|
15 سے 18 سال کی عمر کے نوجوان
|
|
پہلی خوراک
|
|
6,04,90,350
|
|
دوسری خوراک
|
|
4,89,46,846
|
|
18 سے 44 سال کی عمر کے افراد
|
|
پہلی خوراک
|
|
55,83,21,812
|
|
دوسری خوراک
|
|
50,19,67,230
|
|
احتیاطی خوراک
|
|
30,75,791
|
|
45 سے 59 سال کی عمر کے افراد
|
|
پہلی خوراک
|
|
20,34,58,642
|
|
دوسری خوراک
|
|
19,35,90,935
|
|
احتیاطی خوراک
|
|
26,29,017
|
|
60 سال سے زیادہ عمر کے افراد
|
|
پہلی خوراک
|
|
12,72,72,456
|
|
دوسری خوراک
|
|
12,09,26,388
|
|
احتیاطی خوراک
|
|
2,45,59,625
|
|
احتیاطی خوراک
|
|
4,63,65,381
|
|
میزان
|
|
1,97,84,80,015
سردست ملک بھر میں زیر علاج مریضوں کی تعداد 1,09,568ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.25 فیصد ہیں ۔
ملک بھر میں شفایابی کی شرح 98.54 فیصد ہوگئی ہے۔ پچھلے 24 گھنٹے میں 14,684 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,28,51,590 ہوگئی ہے۔
گزشتہ 24 گھنٹے کے دورا ن 17,092 نئے معاملے درج ہوئے ہیں۔
گذشتہ 24 گھنٹے میں مجموعی طور پر 4,12,570 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 86.32 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 3.56 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 4.14 فیصد ہے۔
زراعت اور کاشتکاروں کی فلاح و بہبود کی وزارت
پائیدار زرعی پیداوار اور الکلائن اور بنجر زمینوں کی ترقی
زراعت اور کسانوں کے بہبود کی وزارت 15ریاستوں میں پائلٹ بنیادوں پر مٹی کے مسئلے کی ترقی کےلئےایسی زمینوں کو کاشت کے تحت لانے کےلئے 17-2016سے راشٹریہ کرشی وکاس یوجنا  کی ذیلی اسکیم کے طورپر مسئلہ مٹی کی بحالی کو نافذ کررہی ہے۔پچھلے تین برسوں میں آرپی ایس کے تحت محتلف پائلٹ پروجیکٹ کے لئے 24.60کروڑ روپے کی رقم ریاستوں کو جاری کی گئی ہے۔
اس کے علاوہ ، انڈین کونسل آف ایگریکلچرل ریسرچ  کے ذریعہ سنٹرل سویلینٹی ریسرچ انسٹی ٹیوٹ  ، کرنال اور آل انڈیا کوآرڈینیٹڈ ریسرچ پروجیکٹ نے الکلی کی بحالی کے لیے ٹیکنالوجیز تیار کی ہیں جو مختلف فصلوں میں نمک برداشت کرنے والی اقسام بڑھانے اور  اور سطح اور ذیلی سطح کے اخراج کےلئے ترمیم کی تجویز کرتی ہیں۔ آئی سی اے آر کی تجویز کردہ ٹیکنالوجی سے سوڈک کے ساتھ ساتھ خشک علاقوں کی نمکین مٹی کے انتظام میں موثر حکمت عملی پائی گئی ہے ، اس کے علاوہ ، متوازن کھادوں کا استعمال ، دالوں پر مبنی فصل کی گردش کو اپنانا ، مربوط کاشتکاری کے نظام جیسی پہلوں سے زرعی جنگلات کی پیداواری صلاحیت کو بہتر بنایا جا سکا ہے۔
راجستھان کے بنجر زون میں زرعی رقبے سمیت ملک بھر میں زرعی پیداوار کو برقرار رکھنے کے لیے ، حکومت ہند مختلف اسکیموں/ مشنوں پر عمل پیرا ہے ، یعنی راشٹریہ کرشی وکاس یوجنا  ، نیشنل فوڈ سکیورٹی مشن  ، پرمپراگت کرشی وکاس یوجنا  ، پردھان منتری کرشی سنچائی یوجنا  ، مشن فار انٹیگریٹڈ ڈویلپمنٹ آف ہارٹیکلچر  ، سوائل ہیلتھ مینجمنٹ  وغیرہ ان اسکیموں کی تکنیکی مداخلت کی وجہ سے ، ملک کی غذائی اناج کی پیداوار 275.11 ملین ٹن  سے بڑھ کر 297.50 ملین ٹن  ہوگئی ہے ، جو 2020-21 کے دوران مزید بڑھ کر 305.44  ملین ٹن ہوگئی ہے۔راجستھان سمیت ریاستیں الکلین اور بنجر زمینوں کی زرعی پیداوار اور ترقی کو برقرار رکھنے کے لیے مذکورہ اسکیموں/مشن کے فوائد حاصل کر سکتی ہیں۔
یہ معلومات آج لوک سبھا میں ایک تحریری جواب میں زراعت اور کسانوں کے بہبود کے مرکزی وزیر جناب نریندر سنگھ تومر نے دی۔
ش ح ۔ا م۔رب۔
U:7421
(Visitor Counter : 278
سماجی انصاف اور تفویض اختیارات کی وزارت
مخنثوں سے متعلق قومی کونسل مخنثوں کے سلسلے میں متعدد پالیسیوں کے اثرات کا جائزہ لیگا
سماجی انصاف اور تفویض اختیارات کے وزیر مملکت جناب رتن لال کٹاریا نے آج راجیہ سبھامیں ایک سوال کے تحریری جواب میں مطلع کیا کہ سماجی انصاف و تفویض اختیارات کی وزارت نے مخنث افراد  ایکٹ 2019 کو وضع اور لاگو کیا ہے۔ مخنثوں سے متعلق قومی کونسل نے چیپٹر VII کے مطابق دیگر اراکین کے ہمراہ ریاستوں/ مرکز کے زیر انتظام علاقوں سے باری باری سے مخنث برادری کے پانچ نمائندے اور غیرسرکاری تنظیموں یا مخنث افراد کی فلاح وبہبود کیلئے کام کرنے والی تنظیموں کی نمائندگی کرنے والے پانچ ماہرین مرکزی حکومت کے ذریعے نامزد کیے جائیں گے۔ کونسل متعدد پالیسیوں کے اثرات کا جائزہ لیگا اور وہ مختلف طریقہ کار کے بارے میں فیصلہ کرنے کیلئے آزاد اور خودمختار ہے۔
ایکٹ کی دفعہ 18 میں مخنث افراد کے خلاف جرائم کے ساتھ ساتھ جرمانوں کی وضاحت کی گئی ہے۔ مخنثوں سے متعلق قومی کونسل کے کلیدی کاموں میں سے ایک ان کی شکایات کا ازالہ کرنا بھی ہے۔
ایکٹ کی دفعہ 19کے مطابق مرکزی حکومت وقتاً فوقتاً اس سلسلے میں پارلیمنٹ کے ذریعے وضع کردہ قوانین کو ملحوظ رکھتے ہوئےمخنثوں سے متعلق قومی کونسل کو ضروری اختیارات فراہم کرے گی جیسا بھی ضروری ہو تاکہ اس ایکٹ کے مقاصد کو انجام دیا جاسکے۔
-----------------------
م ن۔م ع۔ ع ن
U NO: 5516
(Visitor Counter : 58
مکانات اور شہری غریبی کے خاتمے کی وزارت
پائیدار اور اختراع پر مبنی شہری ترقی کے مثبت اثرات کی نمائش
‘آنے والے کل کے شہر’ فوٹو نمائش کا 3؍اکتوبر سے 6؍اکتوبر 2022 تک انعقاد
نیشنل انسٹی ٹیوٹ آف اربن افیئرز ، سی آئی ٹی آئی آئی ایس پروگرام کے تحت ایک فوٹو ایگزیبیشن کا اہتمام کر رہا ہے، جس کا موضوع ہے ‘‘ آنے والے کل کے شہر’’ ۔ اس کا مقصد عام ہری کے مشاہدے کے تحت ہندوستان میں پائیدار اور اختراع پر مبنی ترقی کے مثبت اثرات پیش کئے جائیں گے۔ یہ نمائش فوٹوگرافی کے مقابلے ‘‘ آنے والے کل کے شہر’’ کی اختتامی تقریب ہے، جس کا اہتمام سی آئی ٹی آئی آئی ایس پروجیکٹ والے 12 اسمارٹ سٹیز میں کیا گیا تھا۔
سی آئی ٹی آئی آئی ایس  ہاؤسنگ اور شہری امور کی وزارت نے فرنچ ڈیولپمنٹ ایجنسی  ، یوروپی یونین  اور نیشنل انسٹی ٹیوٹ آف اربن افیئرز کا مشترکہ پروگرام ہے۔ اس پروگرام کے تحت ہندوستان کے 12 شہروں کی، جو مقابلے کے عمل سے گزر کر منتخب کئے گئے ہیں۔ مجموعی ترقی اور بنیادی ڈھانچے کی ترقی کے جدت طرازی اور پائیدار پروجیکٹوں پر عمل درآمد کے لئے مدد کی جاتی ہے۔ مقابلے کے لئے مدعو کئے گئے شہر یہ ہیں:-اگرتلہ، امراوتی، امرتسر، بھوبنیشور،چنئی، دہرہ دون، ہبلی، دھارواڑ، کوچی، پڈوچیری، سورت، اجین اور وشاکھا پٹنم۔
‘‘ آئندہ کل کے شہر’’ مقابلے میں شامل شہروں سےکہا گیا تھا کہ وہ سی آئی ٹی آئی آئی ایس کی توجہ کے پہلوؤں پر مبنی موضوعات کی تشریح اور تصویریں بھیجی جائیں۔ 400 سے زیادہ درخواستیں موصول ہوئیں اور جیتنے والوں کا فیصلہ ایک جیوری نے کیا، جن میں مامور فوٹو گرافر جناب راگھو رائے، محترمہ کیتکی سیٹھ اور جناب سونک بنرجی شامل تھے۔
3؍اکتوبر کو شروع ہونے والی نمائش میں اکابرین شرکت کریں گے۔ ان میں بھوٹان اور ہندوستان میں ای یو کے سفیر عزت مآباوگو استوتو، ہندوستان کے فرنچ سفارتخانے میں ڈپٹی چیف مشن جناب ڈیمن سعید، ہندوستان میں اے ایف ڈی کے نمائندے جناب برونوبوسل، جناب کنال کمار، جوائنٹ سکریٹری اور مشن ڈائرکٹر  ، جناب ہتیش ویدیا ، ڈائرکٹر این آئی یو اے اور معروف فوٹو گرافر جناب رگھورائے کو کہ کمیشن جیوری کے چیئرمین ہیں، مقابلے میں جیتنے والوں کی پروگرام کے دوران عزت افزائی کی جائے گی اور اس کے بعد نمائش دیکھی جائے گی۔
مقابلے میں جیتنے والے فوٹوگراف اور دیگر عمدہ تصویروں کو 3؍اکتوبر سے 6؍اکتوبر 2022 تک انڈیا ہیبیٹیٹ سنٹر، نئی دلی میں نمائش کے لئے پیش کیا جائے گا۔
وزارت دفاع
آزادی کا امرت مہوتسو: تمام خواتین پر مشتمل کوہ پیماٹیم نے ماؤنٹ منی رنگ کو سر کیا
نئی دہلی 19 اگست 2021: ہندوستان کی آزادی کے 75 برس مکمل ہونے کے موقع پر’’ آزادی کا امرت مہوتسو‘‘سے متعلق پروگراموں کے حصے کے طور پر ہندوستانی فضائیہ نے یکم اگست 2021 کو ائر فورس اسٹیشن نئی دہلی سے تمام خواتین پر مشتمل تینوں افواج کی کوہ پیما ٹیم کو رخصت کیا۔
ٹیم پندرہ اگست 2021 کو کامیابی کے ساتھ ماؤنٹ منی رنگ  پر پہنچی۔ ماؤنٹ منی رنگ ہماچل پردیش میں کنور اور اسپتی ضلعوں کی سرحد پر ریاست کی سب سے اونچی چوٹیوں میں سے ایک ہے۔ اس چوٹی کے قریب منی رنگ درہ ہے۔ جو موٹروں کے چلنے کا راستہ بن جانے سے قبل سپتی اور کنور کے درمیان قدیم تجارتی راستہ تھا۔
پندرہ نفری کوہ پیماٹیم کی سربراہی انڈین ائر فورس کی ونگ کمانڈر بھاؤنا مہرہ نے کی۔ دیگر ارکان میں جنھوں نے یہ چوٹی سرکی اور وہاں ہندوستانی پرچم لہرایا۔ ونگ کمانڈر بھاؤنا مہرا، لفٹیننٹ کرنل گیتانجلی بھٹ، ونگ کمانڈر نروپما پانڈے ، ونگ کمانڈر ویومکاسنگھ، ونگ کمانڈر لتا مشرا، میجر اوشا کماری، میجر سومیا شکلا، میجر وینو مور، میجر رچنا ہڈا، لفٹیننٹ کمانڈر سینو ولسن اور فلائٹ لفٹیننٹ کومل پہوجا شامل ہیں۔
وزیراعظم کا دفتر
ہمارے عوام بہترین ممکنہ بنیادی ڈھانچے کے حقدار ہیں: وزیر اعظم
وزیر اعظم جناب نریندر مودی نے کہا ہے کہ حکومت عوام کو بہترین ممکنہ بنیادی ڈھانچہ فراہم کرانے کے لیے پابند عہد ہے۔ وزیر اعظم نے یہ بھی کہا کہ بنیادی ڈھانچے کی تیاری میں حکومت کی پیش رفت کو وسیع پیمانے پر ستائش سے نوازا گیا ہے۔
کرناٹک کے وزیر اعلیٰ کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’ہمارے عوام بہترین ممکنہ بنیادی ڈھانچے کے حقدار ہیں، جسے فراہم کرانے کے لیے ہماری حکومت ہمیشہ سخت محنت کرے گی۔ بنیادی ڈھانچہ کی تیاری میں ہماری کوششوں کو وسیع پیمانے پر ستائش سے نوازا گیا ہے۔‘‘
امور صارفین، خوراک اور عوامی تقسیم کی وزارت
دالوں کی قیمت کو معقول بنانے کی خردہ اسکیم کے تحت آندھراپردیش، کیرالہ، مہاراشٹر، بہادر اور تمل ناڈو نے ایک لاکھ میٹرک ٹن تور کی ضرورت ظاہر کی ہے
ڈی او سی اے نے بھی کھلی منڈی میں فروخت کے لیے بفر اسٹاک سے 40000 میٹرک ٹن تور جاری کرنے کا فیصلہ کیا ہے
نئی دہلی،13 اکتوبر، پچھلے پندرہ دنوں میں یہ دیکھا گیا ہے کہ تور اور اڑد کی کٹائی کا موسم قریب آنے کے باوجود ان دالوں کی خردہ قیمت پچھلے سال کے مقابلے میں نہ صرف زیادہ رہی ہے بلکہ حال ہی میں اس میں اضافہ بھی ہوا ہے۔ 12 اکتوبر کو تور اور اڑد کی کل ہند اوسط خردہ قیمت میں 23.71 فیصد اور 39.10 فیصد کی پچھلے سال کے مقابلے میں اضافہ دیکھنے میں آیا ہے۔ پچھلے پندرہ دن کے دوران ان دالوں ے استعمال کرنے والے متعدد مرکزوں نے قیمت میں 20 فیصد کا اضافہ ریکارڈکیا ہے۔
دالوں کی قیمت کو معقول بنانے کی خاطر صارفین کے امور کے محکمے نے ستمبر میں ایک میکنزم شروع کیا تھا کہ این اے ایف ای ڈی کے ذریعے بفر اسٹاک سے ریاستوں / مرکز کے زیر انتظام علاقوں کو دالیں فراہم کی جائیں۔ یہ فیصلہ کیا گیا تھا کہ ریاستوں/ مرکز کے زیر انتظام علاقوں کو راشن کی دکانوں اور ریاستی حکومت دیگر مارکیٹنگ خردہ یونٹوں کے ذریعے خردہ سپلائی کے لیے بڑے اور چھوٹے پیکٹوں میں دالیں سپلائی کی جائیں۔ان خردہ یونٹوں میں ڈیری اور باغبانی کے یونٹ ، صارفین کی امداد باہمی سوسائٹیوں کے یونٹ شامل ہیں۔ خردہ دالوں کی فراہمی کی اسکیم کو مشکلات کا شکار صارفین کے لیے بااثر بنانے کی خاطر دالوں کی خردہ قیمت کم از کم امدادی قیمت  یا ڈائینمک ریزرو پرائز ، اس میں سے جو بھی کم ہو اس پر مبنی بنایا گیا ہے۔
نتیجے کے طور پر دُھلی اڑد ریاستوں / مرکز کے زیر انتظام علاقوں کو خردہ فروخت کے لیے 79 روپئے فی کے-18  اور 81 روپئے کلوکے-19 پر دی جارہی ہے۔ اسی طرح تور کی خردہ قیمت 85 روپے فی کلو مقرر کی گئی ہے۔ اس وقت تک آندھراپردیش، کیرالہ، مہاراشٹر، بہار اور تمل ناڈو نے تور کے لیے اندازاً ایک لاکھ میٹرک ٹن کی ضرورت کا اظہار کیا ہے۔ امید ہے کہ مستقبل قریب میں مزید ریاستیں اپنی ضرورتوں کا اظہار کریں گی۔
خردہ اسکیم کے علاوہ جی او سی اے نے کھلی منڈی میں فروخت کے لیے بفر اسٹاک سے 40000 میٹرک ٹن تور جاری کرنے کا فیصلہ کیا ہے۔ یہ دال تھوڑی تھوڑی مقدار میں جاری کی جائے گی تاکہ زیادہ تیز رفتاری کے ساتھ خردہ منڈی تک پہنچ سکے اور بڑھتی ہوئی قیمتوں پر قابو پانے میں مدد مل سکے۔
بھارت سرکارنے دالوں اور پیاز کا بفر اسٹاک قائم کرنے کا اہم قدم 2016 میں اٹھایا تھا تاکہ ان اشیا کی خردہ قیمتوں کو خصوصی اسکیموں کے ذریعے معتدل بنایا جاسکے۔ اس کا مقصد پورے ملک سے قیمتوں کے بارے میں معلومات حاصل کرنا اور قیمتوں کے رجحان کے بارے میں صحیح صحیح اعداد وشمار حاصل کرنا ہے جس کی بنیاد پر بفر اسٹاک سے سامان کی فراہمی کو یقینی بنایا جاسکے۔
شمال مشرقی ریاستوں کی ترقی کی وزارت
اروناچل پردیش کے گورنر نے ڈاکٹر جتندر سنگھ سے ملاقات کی
نئی دہلی،06 اکتوبر / اروناچل پردیش کے گورنر بریگیڈیئر  بی۔ ڈی ۔ مشرا نے آج یہاں شمال مشرقی خطے کی ترقی کے مرکزی وزیر مملکت ، وزیر اعظم کے دفتر، عملہ، عوامی شکایات و پنشن، ایٹمی توانائی و خلا کے وزیر مملکت ڈاکٹر جتندر سنگھ سے ملاقات کی اور مختلف امورخاص طور سے آئی اے ایس کیڈر نیز ریاست سے متعلق دیگر امور پر تبادلۂ خیال کیا۔
گورنر موصوف نے اروناچل پردیش کے وزیراعلیٰ جناب پیما کھانڈو سمیت ریاستی حکومت کی جانب سے ایک علیحدہ آئی اے ایس کیڈر کے مطالبہ کو دہرایا، جو اس وقت مرکز کے زیر انتظام ریاستوں اور اروناچل پردیش ، میزورم نیز گوا کے مابین مشترک اے جی ایم یو ٹی کیڈر کا حصہ ہے۔
31 اکتوبر کے بعد جموں و کشمیر و لداخ کے بھی اے جی ایم یوٹی کیڈر کا حصہ بن جانے کے سبب بریگیڈیئر مشرا نے ریاستوں کو اس سے الگ کرنے کے امکانات تلاش کرنے کی اپیل کی کیونکہ آئندہ ماہ سے اس کیڈر میں دو مزید نئے مرکز ی خطے جڑ جائیں گے۔
ڈاکٹر جتندر سنگھ نے گورنر موصوف کو بتایا کہ انہوں نے پہلے ہی اروناچل پردیش حکومت کے مطالبہ کے پیش نظر امکانات تلاش شروع کرنے کی ڈی او پی ٹی کو ہدایت دے دی ہے۔ انہوں نے کہا کہ مرکزی خطے وزارت داخلہ کے تحت آتے ہیں اس لیے وزارت داخلہ کے ساتھ بھی اس پر بات چیت کی ضرورت ہوگی۔
دریں اثناء، شمال مشرقی خطے کی ترقی کے وزیر نے گورنر موصوف کو بتایا کہ اروناچل پردیش کے لیے زیر التوا مرکزی پروجیکٹ میں سے زیادہ تر کو منظوری دے دی گئی ہے اور اس میں اطمینان بخش طریقے سے پیش رفت ہو رہی ہے۔
شمال مشرقی خطے کی ترقی کے وزیر نے گورنر موصوف کے ساتھ مودی حکومت کی سیاحت کو فروغ دینے سے متعلق کئی پہل کا اشتراک بھی کیا۔
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4481
(Visitor Counter : 32